ประกาศคณะกรรมการกํากับหลักทรัพย์และตลาดหลักทรัพย์


ที่ กร. 14/2555


เรื่อง หลักเกณฑ์เกี่ยวกับการเป็นผู้ก่อตั้งทรัสต์ และการเป็นทรัสตีของทรัสต์เพื่อการลงทุนในอสังหาริมทรัพย์


(ฉบับประมวล)


\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_


อาศัยอํานาจตามความในมาตรา 8 มาตรา 12(3) มาตรา 13 มาตรา 30 วรรคสอง


มาตรา 37(4) มาตรา 55 วรรคหนึ่ง (3) มาตรา 56 และมาตรา 58 แห่งพระราชบัญญัติทรัสต์


เพื่อธุรกรรมในตลาดทุน พ.ศ. 2550 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 32 มาตรา 33 มาตรา 41 และมาตรา 43


ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้


ข้อ 1 ประกาศนี้ให้ใช้บังคับตั้งแต่วันที่ 1 ธันวาคม พ.ศ. 2555 เป็นต้นไป


ข้อ 2 ในประกาศนี้


“ผู้จัดการกองทรัสต์” หมายความว่า บุคคลที่สัญญาก่อตั้งทรัสต์ระบุให้เป็นผู้จัดการกองทรัสต์ ซึ่งมีอํานาจหน้าที่ในการบริหารจัดการกองทรัสต์ตามสัญญาดังกล่าว


“กองทรัสต์” หมายความว่า ทรัสต์เพื่อการลงทุนในอสังหาริมทรัพย์ตามประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์


“หน่วยทรัสต์” หมายความว่า ใบทรัสต์ที่แสดงสิทธิของผู้ถือในฐานะผู้รับประโยชน์ในกองทรัสต์


“กลุ่มบุคคลเดียวกัน” หมายความว่า บุคคลที่มีความสัมพันธ์ในลักษณะใดลักษณะหนึ่งหรือหลายลักษณะดังต่อไปนี้


(1) คู่สมรสและบุตรที่ยังไม่บรรลุนิติภาวะ


(2) นิติบุคคล และผู้ถือหุ้นหรือผู้เป็นหุ้นส่วนของนิติบุคคลนั้นซึ่งถือหุ้นหรือ


เป็นหุ้นส่วนในนิติบุคคลดังกล่าวไม่ว่าทางตรงหรือทางอ้อมเกินกว่าร้อยละห้าสิบของจํานวนหุ้นที่จําหน่ายได้แล้วทั้งหมดหรือความเป็นหุ้นส่วนทั้งหมด


(3) กองทุนส่วนบุคคลของบุคคลตาม (1) หรือ (2) แต่ทั้งนี้ มิให้รวมถึงกองทุน


สํารองเลี้ยงชีพ


“ผู้บริหาร” หมายความว่า ผู้จัดการ หรือผู้ดํารงตําแหน่งระดับบริหารสี่รายแรก
========================================================================


นับต่อจากผู้จัดการลงมา และผู้ซึ่งดํารงตําแหน่งเทียบเท่ากับผู้ดํารงตําแหน่งระดับบริหารรายที่สี่ทุกราย
================================================================================================


“ผู้ถือหุ้นรายใหญ่” หมายความว่า บุคคลที่ถือหุ้นของนิติบุคคลใดไม่ว่าโดยทางตรงหรือทางอ้อมเกินกว่าร้อยละสิบของจํานวนหุ้นที่มีสิทธิออกเสียงทั้งหมดของนิติบุคคลนั้น


“กฎหมายที่เกี่ยวข้อง” หมายความว่า พระราชบัญญัติทรัสต์เพื่อธุรกรรมในตลาดทุน พ.ศ. 2550 และพระราชบัญญัติหลักทรัพย์และตลาดหลักทรัพย์ พ.ศ. 2535 โดยเฉพาะในส่วนที่เกี่ยวกับการออกและเสนอขายหลักทรัพย์และการเปิดเผยข้อมูล ตลอดจนประกาศ กฎ หรือคําสั่งที่ออกโดยอาศัยอํานาจแห่งกฎหมายดังกล่าว
==================================================================================================================================================================================================================================================================================


“ประกาศ ที่ กข. 9/2552”( หมายความว่า ประกาศคณะกรรมการกํากับหลักทรัพย์และตลาดหลักทรัพย์ ที่ กข. 9/2552 เรื่อง หลักเกณฑ์ในการขออนุญาตและการอนุญาตให้ประกอบธุรกิจเป็นทรัสตี ลงวันที่ 4 มิถุนายน พ.ศ. 2552


“ประกาศการดํารงเงินกองทุน”( หมายความว่า ประกาศดังต่อไปนี้ แล้วแต่กรณี


(1) ประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ในรายละเอียดเกี่ยวกับการดํารงเงินกองทุนของผู้ประกอบธุรกิจการจัดการกองทุนรวม


การจัดการกองทุนส่วนบุคคล การเป็นนายหน้าซื้อขายหลักทรัพย์และการค้าหลักทรัพย์และการจัด จําหน่ายหลักทรัพย์ที่เป็นหน่วยลงทุน และการเป็นผู้จัดการเงินทุนสัญญาซื้อขายล่วงหน้า และข้อกําหนดกรณีที่ไม่สามารถดํารงเงินกองทุนได้


(2) ประกาศสํานักงานคณะกรรมการกํากับหลักทรัพย์และตลาดหลักทรัพย์


ว่าด้วยข้อกําหนดสําหรับบริษัทหลักทรัพย์ที่ไม่สามารถดํารงเงินกองทุนสภาพคล่องสุทธิได้


“ทรัพย์สินหลัก”( หมายความว่า ทรัพย์สินหลักที่กองทรัสต์สามารถลงทุนได้ตามหลักเกณฑ์ที่กําหนดในประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์


ข้อ 3 ประกาศนี้ให้ใช้บังคับกับการดําเนินการที่เกี่ยวข้องกับทรัสต์เพื่อการลงทุนในอสังหาริมทรัพย์ดังต่อไปนี้
=========================================================================================================


(1) การเป็นผู้ก่อตั้งทรัสต์ ให้เป็นไปตามหลักเกณฑ์ในหมวด 1
=========================================================


(2)( ยกเลิก


(3) การทําหน้าที่เป็นทรัสตี ให้เป็นไปตามหลักเกณฑ์ในหมวด 3


ข้อ 4 สํานักงาน ก.ล.ต. อาจกําหนดแนวทาง (guideline) ในรายละเอียดเพื่อประโยชน์ในการปฏิบัติตามข้อกําหนดในประกาศนี้ได้ และเมื่อมีการปฏิบัติตามแนวทางดังกล่าวให้ถือว่าทรัสตีได้ปฏิบัติตามข้อกําหนดในประกาศนี้แล้ว


หมวด 1


ผู้ก่อตั้งทรัสต์


\_\_\_\_\_\_\_\_\_\_\_\_\_\_\_\_\_\_\_\_\_\_


ข้อ 5 ผู้ที่จะเป็นผู้ก่อตั้งทรัสต์ได้ต้องเป็นบริษัทจํากัดหรือบริษัทมหาชนจํากัดที่เป็นหรืออยู่ระหว่างยื่นคําขอเป็นผู้จัดการกองทรัสต์ที่ได้รับความเห็นชอบจากสํานักงาน


ข้อ 6 ในกรณีที่ผู้ก่อตั้งทรัสต์ประสงค์จะถือหน่วยทรัสต์ของกองทรัสต์ที่ตนเป็นผู้ก่อตั้ง ให้ผู้ก่อตั้งทรัสต์ถือหน่วยทรัสต์ได้ไม่เกินอัตราดังต่อไปนี้


(1) ร้อยละห้าสิบของจํานวนหน่วยทรัสต์ที่จําหน่ายได้แล้วทั้งหมดของกองทรัสต์ และ


(2) ร้อยละห้าสิบของจํานวนหน่วยทรัสต์ที่จําหน่ายได้แล้วทั้งหมดของหน่วยทรัสต์แต่ละชนิด ในกรณีที่มีการแบ่งชนิดของหน่วยทรัสต์ การคํานวณอัตราการถือหน่วยทรัสต์ตามวรรคหนึ่ง ให้นับรวมหน่วยทรัสต์ที่ถือ


โดยกลุ่มบุคคลเดียวกันกับผู้ก่อตั้งทรัสต์ด้วย


หมวด 2(


การอนุญาตให้เป็นทรัสตี


\_\_\_\_\_\_\_\_\_\_\_\_\_\_\_\_\_\_\_\_\_\_


ข้อ 7( ยกเลิก


ข้อ 8( ยกเลิก


ข้อ 9( ยกเลิก


ข้อ 10( ยกเลิก


หมวด 3


การทําหน้าที่ของทรัสตี


\_\_\_\_\_\_\_\_\_\_\_\_\_\_\_\_\_\_\_\_


ข้อ 11( ทรัสตีต้องพิจารณาความพร้อมของตนเองในการปฏิบัติหน้าที่เป็นทรัสตีของกองทรัสต์ และรับเป็นทรัสตีของกองทรัสต์เฉพาะกรณีที่มั่นใจว่าจะสามารถปฏิบัติหน้าที่เป็น


ทรัสตีของกองทรัสต์ได้อย่างมีประสิทธิภาพและเป็นอิสระ


ข้อ 12( ในกรณีดังต่อไปนี้ ให้ถือว่าทรัสตีขาดความเป็นอิสระ และจะรับเป็นทรัสตี


ของกองทรัสต์มิได้


(1) มีความเกี่ยวข้องกับผู้จัดการกองทรัสต์ในลักษณะดังต่อไปนี้


(ก) เป็นผู้ถือหุ้นในผู้จัดการกองทรัสต์เกินร้อยละห้าของจํานวนสิทธิออกเสียง


ทั้งหมดของผู้จัดการกองทรัสต์ดังกล่าว


(ข) มีผู้จัดการกองทรัสต์เป็นผู้ถือหุ้นในทรัสตีเกินร้อยละห้าของจํานวนสิทธิออกเสียงทั้งหมดของทรัสตีดังกล่าว


(ค) มีผู้ถือหุ้นรายใหญ่ในทรัสตีเป็นบุคคลเดียวกับผู้ถือหุ้นรายใหญ่ในผู้จัดการกองทรัสต์


(ง) มีกรรมการหรือผู้บริหารของทรัสตีเป็นบุคคลเดียวกับกรรมการหรือผู้บริหารของผู้จัดการกองทรัสต์


(จ) มีความเกี่ยวข้องไม่ว่าโดยทางตรงหรือทางอ้อมกับผู้จัดการกองทรัสต์ในลักษณะทํานองเดียวกับ (ก) (ข) (ค) และ (ง) หรือในลักษณะอื่นอย่างมีนัยสําคัญในประการที่อาจเป็นเหตุให้ทรัสตีขาดความเป็นอิสระในการปฏิบัติหน้าที่


(2) เป็นหรือมีความเกี่ยวข้องกับผู้ที่จะจําหน่าย โอน ให้เช่า หรือให้สิทธิในอสังหาริมทรัพย์แก่กองทรัสต์ ในลักษณะที่ทําให้ไม่สามารถปฏิบัติหน้าที่ในส่วนที่เกี่ยวข้องกับอสังหาริมทรัพย์หรือการจัดหาผลประโยชน์จากอสังหาริมทรัพย์ได้อย่างเป็นอิสระ


หากปรากฏข้อเท็จจริงในภายหลังจากการเข้ารับเป็นทรัสตีของกองทรัสต์ว่าทรัสตี


ขาดความเป็นอิสระตามวรรคหนึ่ง ให้ทรัสตีแจ้งกรณีดังกล่าวต่อสํานักงาน ก.ล.ต. พร้อมทั้งแสดงมาตรการที่สมเหตุสมผลและน่าเชื่อได้ว่าจะทําให้ทรัสตีสามารถปฏิบัติหน้าที่ได้อย่างเป็นอิสระภายในสิบห้าวันนับแต่วันที่ปรากฏข้อเท็จจริงดังกล่าว และให้ดําเนินการตามมาตรการที่แสดงไว้นั้น เว้นแต่สํานักงาน ก.ล.ต. จะมีคําสั่งเป็นอย่างอื่น


ข้อ 13( ทรัสตีจะถือหน่วยทรัสต์ของกองทรัสต์ที่ตนทําหน้าที่เป็นทรัสตีได้ไม่เกินอัตราดังต่อไปนี้


(1) ร้อยละห้าสิบของจํานวนหน่วยทรัสต์ที่จําหน่ายได้แล้วทั้งหมดของกองทรัสต์ และ


(2) ร้อยละห้าสิบของจํานวนหน่วยทรัสต์ที่จําหน่ายได้แล้วทั้งหมดของหน่วยทรัสต์


แต่ละชนิด ในกรณีที่มีการแบ่งชนิดของหน่วยทรัสต์


การคํานวณอัตราการถือหน่วยทรัสต์ตามวรรคหนึ่ง ให้นับรวมหน่วยทรัสต์ที่ถือ


โดยกลุ่มบุคคลเดียวกันกับทรัสตีด้วย


ข้อ 13/1( ภายใต้บังคับของข้อ 7 วรรคสองแห่งประกาศ ที่ กข. 9/2552 ในกรณี


ที่ทรัสตีเป็นบริษัทหลักทรัพย์ตามประกาศการดํารงเงินกองทุน และไม่สามารถดํารงเงินกองทุนตามที่กําหนดในประกาศ ที่ กข. 9/2552 ให้ทรัสตีดังกล่าวดําเนินการตามหลักเกณฑ์ในประกาศการดํารงเงินกองทุนในส่วนที่เกี่ยวกับการดําเนินการในกรณีที่ผู้ประกอบธุรกิจไม่สามารถดํารงเงินกองทุนได้ โดยอนุโลม


ข้อ 14 ทรัสตีต้องปฏิบัติหน้าที่ให้เป็นไปตามหลักเกณฑ์ขั้นต่ําในประกาศคณะกรรมการกํากับหลักทรัพย์และตลาดหลักทรัพย์ว่าด้วยระบบงานการติดต่อผู้ลงทุน และการประกอบธุรกิจโดยทั่วไปของทรัสตี และหลักเกณฑ์ในประกาศนี้ ในกรณีที่หลักเกณฑ์ขั้นต่ําตามวรรคหนึ่งมีสาระที่ขัดหรือแย้งกับหลักเกณฑ์ในประกาศนี้ ให้ทรัสตีปฏิบัติให้เป็นไปตามหลักเกณฑ์ในประกาศนี้เป็นสําคัญ


ข้อ 15 ทรัสตีต้องดูแลให้สัญญาก่อตั้งทรัสต์มีสาระสําคัญเป็นไปตามกฎหมายที่เกี่ยวข้อง โดยในกรณีที่มีการแก้ไขเปลี่ยนแปลงสัญญาก่อตั้งทรัสต์ ให้ทรัสตีดําเนินการตามหลักเกณฑ์ดังต่อไปนี้


(1) ดูแลให้การแก้ไขเปลี่ยนแปลงสัญญาก่อตั้งทรัสต์เป็นไปตามวิธีการและเงื่อนไขที่กําหนดไว้ในสัญญาก่อตั้งทรัสต์ และเป็นไปตามหลักเกณฑ์ที่กําหนดไว้ในกฎหมายที่เกี่ยวข้อง


(2) ในกรณีที่การแก้ไขเปลี่ยนแปลงสัญญาก่อตั้งทรัสต์ไม่เป็นไปตาม (1) ให้ทรัสตีดําเนินการให้เป็นไปตามอํานาจหน้าที่ที่ระบุไว้ในสัญญาก่อตั้งทรัสต์ และตามพระราชบัญญัติทรัสต์เพื่อธุรกรรมในตลาดทุน พ.ศ. 2550 เพื่อดูแลรักษาสิทธิประโยชน์ของผู้ถือหน่วยทรัสต์โดยรวม


(3) ในกรณีที่หลักเกณฑ์เกี่ยวกับการเสนอขายหน่วยทรัสต์หรือการจัดการกองทรัสต์ที่ออกตามพระราชบัญญัติหลักทรัพย์และตลาดหลักทรัพย์ พ.ศ. 2535 และพระราชบัญญัติทรัสต์เพื่อธุรกรรมในตลาดทุน พ.ศ. 2550 มีการแก้ไขเปลี่ยนแปลงในภายหลัง และสัญญาก่อตั้งทรัสต์มีข้อกําหนดที่ไม่เป็นไปตามหลักเกณฑ์ดังกล่าว ให้ทรัสตีดําเนินการเพื่อแก้ไขเปลี่ยนแปลงสัญญาก่อตั้งทรัสต์ให้เป็นไปตามหลักเกณฑ์นั้น ตามวิธีการที่กําหนดในสัญญาก่อตั้งทรัสต์ หรือตามที่สํานักงาน ก.ล.ต. มีคําสั่งตามมาตรา 21 แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550


ข้อ 15/1( ทรัสตีต้องมอบหมายการบริหารจัดการกองทรัสต์ให้แก่ผู้จัดการกองทรัสต์ที่ได้รับความเห็นชอบจากสํานักงาน ก.ล.ต. เว้นแต่เป็นการจัดการทรัพย์สินอื่นที่มิใช่ทรัพย์สินหลักซึ่งทรัสตีอาจดําเนินการด้วยตนเองได้ตามข้อ 15/2 หรือมอบหมายให้บุคคลอื่นดําเนินการตามข้อ 19


ข้อ 15/2( การจัดการทรัพย์สินอื่นที่มิใช่ทรัพย์สินหลักของกองทรัสต์ ให้เป็นไปตามหลักเกณฑ์ดังต่อไปนี้


(1) ในกรณีที่ทรัสตีมีการดําเนินการเอง ต้องจัดให้มีมาตรการอย่างน้อยดังต่อไปนี้


(ก) มีการแบ่งแยกหน่วยงานที่ทําหน้าที่จัดการลงทุนในทรัพย์สินอื่นดังกล่าว


ออกจากหน่วยงานซึ่งทําหน้าที่ที่อาจก่อให้เกิดความขัดแย้งทางผลประโยชน์ หรือความขัดแย้งในการปฏิบัติหน้าที่


(ข) มีมาตรการป้องกันการล่วงรู้ข้อมูลภายใน โดยต้องแยกหน่วยงานและบุคลากรที่ทําหน้าที่จัดการลงทุนในทรัพย์สินอื่นดังกล่าวออกจากหน่วยงานและบุคลากรอื่นที่มีโอกาสใช้ประโยชน์จากข้อมูลดังกล่าว


(2) ในกรณีที่มอบหมายให้บุคคลอื่นที่มิใช่ผู้จัดการกองทรัสต์เป็นผู้รับดําเนินการต้องปฏิบัติให้เป็นไปตามหลักเกณฑ์ที่กําหนดในประกาศคณะกรรมการกํากับตลาดทุนว่าด้วยการให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจ ในส่วนที่เกี่ยวกับการให้บุคคลอื่นเป็นผู้รับดําเนินการในงานที่เกี่ยวกับการลงทุนของกองทุนโดยอนุโลม


ข้อ 16( ทรัสตีต้องติดตาม ดูแล และตรวจสอบให้ผู้จัดการกองทรัสต์ หรือผู้ได้รับ


มอบหมายรายอื่น (ถ้ามี) ดําเนินการในงานที่ได้รับมอบหมายให้เป็นไปตามสัญญาก่อตั้งทรัสต์และกฎหมายที่เกี่ยวข้อง


การติดตาม ดูแล และตรวจสอบตามวรรคหนึ่ง ให้หมายความรวมถึงการทําหน้าที่


ดังต่อไปนี้ด้วย


(1) การดูแลให้การบริหารจัดการกองทรัสต์กระทําโดยผู้จัดการกองทรัสต์ที่ได้รับความเห็นชอบจากสํานักงาน ก.ล.ต. ตลอดระยะเวลาที่กองทรัสต์ตั้งอยู่


(2) การติดตามดูแลและดําเนินการตามที่จําเป็นเพื่อให้ผู้รับมอบหมายมีลักษณะและปฏิบัติให้เป็นไปตามหลักเกณฑ์ที่กําหนดในสัญญาก่อตั้งทรัสต์และกฎหมายที่เกี่ยวข้อง ซึ่งรวมถึง


การถอดถอนผู้รับมอบหมายรายเดิม และการแต่งตั้งผู้รับมอบหมายรายใหม่


(3) การควบคุมดูแลให้การลงทุนของกองทรัสต์เป็นไปตามสัญญาก่อตั้งทรัสต์และกฎหมายที่เกี่ยวข้อง


(4) การควบคุมดูแลให้มีการเปิดเผยข้อมูลของกองทรัสต์อย่างถูกต้องครบถ้วนตามที่กําหนดในสัญญาก่อตั้งทรัสต์และกฎหมายที่เกี่ยวข้อง


(5) การแสดงความเห็นเกี่ยวกับการดําเนินการหรือการทําธุรกรรมเพื่อกองทรัสต์ของผู้จัดการกองทรัสต์ และผู้รับมอบหมายรายอื่น (ถ้ามี) เพื่อประกอบการขอมติที่ประชุมผู้ถือหน่วยทรัสต์ การเปิดเผยข้อมูลของกองทรัสต์ต่อผู้ลงทุน หรือเมื่อสํานักงาน ก.ล.ต. ร้องขอ


ข้อ 17 ในกรณีที่ผู้จัดการกองทรัสต์กระทําการ หรืองดเว้นกระทําการ จนก่อให้เกิดความเสียหายแก่กองทรัสต์ หรือไม่ปฏิบัติหน้าที่ตามสัญญาก่อตั้งทรัสต์หรือกฎหมายที่เกี่ยวข้องให้ทรัสตีดําเนินการดังต่อไปนี้


(1) จัดทํารายงานเสนอต่อสํานักงาน ก.ล.ต. ภายในห้าวันทําการนับแต่รู้หรือพึงรู้ถึงเหตุการณ์ดังกล่าว (2) ดําเนินการเพื่อแก้ไข ยับยั้ง หรือเยียวยาความเสียหายที่เกิดขึ้นแก่กองทรัสต์ตามที่เห็นสมควร


ข้อ 18 ทรัสตีต้องเข้าร่วมในการประชุมผู้ถือหน่วยทรัสต์ด้วยทุกครั้ง และหากมี


การขอมติที่ประชุมผู้ถือหน่วยทรัสต์เพื่อดําเนินการอย่างใดอย่างหนึ่ง ทรัสตีต้องปฏิบัติดังต่อไปนี้ด้วย


(1) ตอบข้อซักถามและให้ความเห็นเกี่ยวกับการดําเนินการดังกล่าวว่าเป็นไปตาม


สัญญาก่อตั้งทรัสต์หรือกฎหมายที่เกี่ยวข้องหรือไม่


(2) ทักท้วงและแจ้งให้ผู้ถือหน่วยทรัสต์ทราบว่าการดําเนินการดังกล่าวไม่สามารถ


กระทําได้ ในกรณีที่การดําเนินการนั้นไม่เป็นไปตามสัญญาก่อตั้งทรัสต์หรือกฎหมายที่เกี่ยวข้อง


ข้อ 19 ในกรณีที่ผู้จัดการกองทรัสต์ไม่สามารถปฏิบัติหน้าที่ได้ ให้ทรัสตีเข้าจัดการกองทรัสต์ตามความจําเป็นเพื่อป้องกัน ยับยั้ง หรือจํากัดมิให้เกิดความเสียหายอย่างร้ายแรงต่อประโยชน์ของกองทรัสต์หรือผู้ถือหน่วยทรัสต์โดยรวม และดําเนินการตามอํานาจหน้าที่ที่ระบุไว้ในสัญญาก่อตั้งทรัสต์และพระราชบัญญัติทรัสต์เพื่อธุรกรรมในตลาดทุน พ.ศ. 2550 ในการจัดให้มีผู้จัดการกองทรัสต์รายใหม่ ทรัสตีที่เข้าจัดการกองทรัสต์ตามวรรคหนึ่งจะมอบหมายให้บุคคลอื่นจัดการกองทรัสต์แทนในระหว่างนั้นก็ได้ ทั้งนี้ ภายในขอบเขต หลักเกณฑ์ และเงื่อนไขที่สัญญาก่อตั้งทรัสต์ได้ระบุไว้


ข้อ 20( ทรัสตีจะกระทําการใดที่เป็นการขัดแย้งกับประโยชน์ของกองทรัสต์หรืออาจทําให้ทรัสตีขาดความเป็นอิสระมิได้ เว้นแต่เป็นธุรกรรมที่เป็นไปตามหลักเกณฑ์ดังต่อไปนี้


(1) เป็นธุรกรรมที่มีมาตรการหรือกลไกตรวจสอบและถ่วงดุลความเป็นธรรมของ


ธุรกรรมดังกล่าว


(2) ในกรณีที่เป็นการทําธุรกรรมที่เป็นการขัดแย้งกับประโยชน์ของกองทรัสต์


ต้องมีการเปิดเผยข้อมูลที่เกี่ยวข้องให้ผู้ถือหน่วยทรัสต์ทราบก่อนอย่างเพียงพอแล้ว โดยบุคคลดังกล่าวไม่คัดค้านหรือคัดค้านในจํานวนที่น้อยกว่าหลักเกณฑ์ตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ที่เกี่ยวข้องกับการกระทําที่เป็นการขัดแย้งกับประโยชน์ของทรัสต์เพื่อการลงทุนในอสังหาริมทรัพย์


ข้อ 21 ในกรณีที่ทรัสตีเป็นผู้ถือหน่วยทรัสต์ในกองทรัสต์ที่ตนทําหน้าที่เป็นทรัสตี หากต้องมีการออกเสียงหรือดําเนินการใด ๆ ในฐานะผู้ถือหน่วยทรัสต์ ให้ทรัสตีคํานึงถึงและรักษาผลประโยชน์สูงสุดของผู้ถือหน่วยทรัสต์โดยรวม และตั้งอยู่บนหลักแห่งความซื่อสัตย์สุจริตและความรอบคอบระมัดระวัง รวมถึงไม่ก่อให้เกิดความขัดแย้งหรือกระทบต่อการปฏิบัติหน้าที่ในฐานะทรัสตีของกองทรัสต์ดังกล่าว


ข้อ 22 ทรัสตีต้องจัดให้มีการจัดทําทะเบียนผู้ถือหน่วยทรัสต์ โดยอาจมอบหมายให้ตลาดหลักทรัพย์แห่งประเทศไทย หรือผู้ได้รับใบอนุญาตให้บริการเป็นนายทะเบียนหลักทรัพย์ตามกฎหมายว่าด้วยหลักทรัพย์และตลาดหลักทรัพย์ ดําเนินการแทนได้


การจัดทําทะเบียนผู้ถือหน่วยทรัสต์ตามวรรคหนึ่ง ต้องมีรายการอย่างน้อยดังต่อไปนี้ (1) รายละเอียดทั่วไป


(ก) ชื่อผู้จัดการกองทรัสต์ และทรัสตี


(ข) จํานวนหน่วยทรัสต์ มูลค่าที่ตราไว้ ทุนชําระแล้ว และวัน เดือน ปี ที่ออกหน่วยทรัสต์


(ค) ข้อจํากัดในเรื่องการโอน (ถ้ามี)


(2) รายละเอียดของผู้ถือหน่วยทรัสต์แต่ละราย


(ก) ชื่อ สัญชาติ และที่อยู่ของผู้ถือหน่วยทรัสต์


(ข) เลขที่หน่วยทรัสต์ (ถ้ามี) และจํานวนหน่วยทรัสต์ที่ถือ (ค) วัน เดือน ปี ที่ลงทะเบียนเป็นหรือขาดจากการเป็นผู้ถือหน่วยทรัสต์


(ง) วัน เดือน ปี ที่ยกเลิกใบหน่วยทรัสต์และออกใบหน่วยทรัสต์แทน (ถ้ามี)


(จ) เลขที่คําร้องขอให้เปลี่ยนแปลงหรือจดแจ้งรายการในทะเบียน (ถ้ามี)


ข้อ 23 ทรัสตีต้องจัดทําหลักฐานแสดงสิทธิในหน่วยทรัสต์มอบให้แก่ผู้ถือหน่วยทรัสต์ ซึ่งอย่างน้อยต้องเป็นไปตามหลักเกณฑ์ดังต่อไปนี้


(1) มีข้อมูลที่จําเป็นและเพียงพอเพื่อให้ผู้ถือหน่วยทรัสต์สามารถใช้เป็นหลักฐานแสดงสิทธิของผู้ถือหน่วยทรัสต์ และใช้อ้างอิงต่อทรัสตี ผู้จัดการกองทรัสต์ และบุคคลอื่นได้ (2) มีข้อมูลของบุคคลต่าง ๆ ที่เกี่ยวข้องกับการจัดการกองทรัสต์ เช่น ทรัสตี ผู้จัดการกองทรัสต์ นายทะเบียนหลักทรัพย์ เป็นต้น เพื่อให้ผู้ถือหน่วยทรัสต์สามารถติดต่อกับบุคคลเหล่านั้นได้ (3) มีข้อมูลที่แสดงว่า ผู้ถือหน่วยทรัสต์ไม่สามารถขายคืนหรือไถ่ถอนหน่วยทรัสต์ได้ และในกรณีที่มีข้อจํากัดสิทธิของผู้ถือหน่วยทรัสต์ ต้องระบุข้อจํากัดสิทธิเช่นว่านั้นไว้ให้ชัดเจน


ในกรณีที่ทรัสตีมอบหมายผู้อื่นเป็นนายทะเบียนหลักทรัพย์ ทรัสตีต้องกํากับดูแลให้ผู้ที่ได้รับมอบหมายดังกล่าวปฏิบัติตามหลักเกณฑ์ในวรรคหนึ่งและสัญญาก่อตั้งทรัสต์ เว้นแต่


มีการจัดทําหลักฐานตามระบบของศูนย์รับฝากหลักทรัพย์


ข้อ 24 ภายใต้บังคับของข้อ 23 ในกรณีที่ผู้ถือหน่วยทรัสต์ขอให้ทรัสตีหรือ


นายทะเบียนหลักทรัพย์ออกหลักฐานแสดงสิทธิในหน่วยทรัสต์ใหม่แทนหลักฐานเก่าที่สูญหาย


ลบเลือน หรือชํารุดในสาระสําคัญ ทรัสตีต้องออกหรือดําเนินการให้มีการออกหลักฐานแสดงสิทธิ


ในหน่วยทรัสต์ให้แก่ผู้ถือหน่วยทรัสต์ภายในเวลาอันควร


ประกาศ ณ วันที่ 20 พฤศจิกายน พ.ศ. 2555


(นายชัยเกษม นิติสิริ)


ประธานกรรมการ


คณะกรรมการกํากับหลักทรัพย์และตลาดหลักทรัพย์